Document ID: 32011D0079

РЕШЕНИЕ ЗА ИЗПЪЛНЕНИЕ 2011/79/ОВППС НА СЪВЕТА
от 4 февруари 2011 година
за изпълнение на Решение 2011/72/ОВППС относно ограничителни мерки, насочени срещу определени лица и образувания с оглед на положението в Тунис
СЪВЕТЪТ НА ЕВРОПЕЙСКИЯ СЪЮЗ,
като взе предвид Решение 2011/72/ОВППС на Съвета от 31 януари 2011 г. относно ограничителни мерки, насочени срещу определени лица и образувания с оглед на положението в Тунис (1), и по-специално член 2, параграф 1 от него във връзка с член 31, параграф 2 от Договора за Европейския съюз,
като има предвид, че:
(1)
На 31 януари 2011 г. Съветът прие Решение 2011/72/ОВППС относно ограничителни мерки, насочени срещу определени лица и образувания с оглед на положението в Тунис.
(2)
Списъкът на лицата, обект на ограничителните мерки, изложен в приложението към посоченото решение, следва да бъде изменен и информацията, отнасяща се до някои лица в списъка, следва да бъде актуализирана,
ПРИЕ НАСТОЯЩОТО РЕШЕНИЕ:
Член 1
Приложението към Решение 2011/72/ОВППС се заменя с текста на приложението към настоящото решение.
Член 2
Настоящото решение влиза в сила в деня на приемането му.
Съставено в Брюксел на 4 февруари 2011 година.

Labels: 0
11
18